Vrou dood toe boom op kar valFoto: ER24 ‘n Vrou is Vrydag in Roodepoort, wes van Johannesburg, dood toe ‘n gebrande boom op haar motor geval het. “Die vrou het in Robert Broom-rylaan in Roodekrans gery toe die boom op haar motor geval het,” het Vanessa Jackson, woordvoerder van ER24, gesê. “Sy was binne die motor vasgekeer. Toe paramedici haar uithaal het hulle kunsmatige asemhaling toegedien, maar sy is op die toneel dood.” Volgens Jackson wil dit voorkom of ‘n veldbrand in die gebied die laer gedeelte van die boom deurgebrand het en die boom daarom omgeval het.